# Biodiesel

### Wikipedia

Biodieseliä suoraan pumpulta
Biodieselnäyte

Biodiesel on luonnonrasvasta jalostettu dieselpolttoaine. Esimerkiksi Saksassa voi tällä hetkellä (vuosi 2006) ostaa biodieseliä suoraan pumpulta niin kuin tavallistakin dieseliä ja se on jopa hinnaltaan edullisempaa. Muun muassa Hessenin osavaltio Saksassa aikoo nelinkertaistaa biodieselin (rypsin) tuotannon (vuonna 2006).

Biodieseliä voidaan käyttää myös öljylämmityslaitteissa polttoöljyn sijasta. Lämmityskattilaa ei tarvitse vaihtaa, polttimen tehdään vain pieni muutos palopäähän ja säädetään se RME:lle.

Yleensä ottaen nimityksellä biodiesel viitataan kaikkiin setaaniluvun mukaan laadutettaviin eloperäisiin polttoaineisiin, joten se viittaa hyvin erilaisiin koostumustyyppeihin. Ns. "tavallinen biodiesel" on rypsiöljystä ja metanolista valmistettua esteriä (RME), eikä sitä saa sekoittaa perusdieseliin viittä prosenttia enempää. RME:n ohella on mahdollista valmistaa myös rypsiöljy-etanoliesteriä (REE), joka on kalliimpaa kuin RME, mutta ei myrkyllistä. Nesteen kehittämä biodiesel on puolestaan rasvaista ja hapetettua parafiiniseosta, jota voidaan valmistaa kaikentyyppisistä rasvoista. Se on korkeampilaatuista kuin maaöljydiesel, joten sitä sekoitetaan tavalliseen dieseliin laadun parantamiseksi. Joskus nimitys biodiesel viittaa pelkkiin jalostamattomiin kasviöljyihin (triglyseridiseoksiin).

Erilaisia vaihtoehtoja biopolttoaineen raaka-aineiksi ovat esimerkiksi rypsi, rapsi, sinappi, vehnä, peruna, sokerijuurikas ja soija. Alkuperäinen biodiesel tehtiin hampusta.

Esimerkiksi rypsistä, vehnästä, perunasta, sokerijuurikkaasta ja monesta muusta kasvista on helppoa etanolikäymisellä tehdä bensiinin korvaavaa polttoainetta. Tämä tulisi kaiken lisäksi tälläkin hetkellä halvemmaksi kuin tuontiöljyn käyttö, jos valtion verotus tätä kotimaista vaihtoehtoa kohtaan ei olisi niin kovaa.

Biodieselillä on mahdollista käyttää dieselmoottoria normaaliin tapaan. Suomen tieliikenteessä käyttäjän tulee maksaa polttoaineena käytettävästä öljystä dieselpolttoaineen valmistevero (biodieselin tuottajan on hakeuduttava valmisteverovelvolliseksi) ja lisäksi vuotuinen ajoneuvokohtainen dieselvero.

Uudemmat dieselautot on usein suunniteltu jo tehtaalla yhteensopiviksi biodieselille, kun taas vanhemmissa polttoaineputkien imupuolet saattavat haurastua vähitellen biodieselin käytöstä. Tämä ongelma koskee kuitenkin vain luonnonkumista valmistettuja tiivisteitä, joten vaihtamalla ne esimerkiksi muovisiksi ongelma poistuu.

Vuoden 2005 alkupuolella normaalin rypsiöljyn käyttäminen dieselautoissa on tullut ajankohtaiseksi, koska dieselin hinta on noussut rypsiöljyn hintaa (0,95 €/l) korkeammaksi. Öljyhuippu voi tulevaisuudessa kannustaa biodieselin käytön lisäämiseen. Ekolaihon mukaan kesällä ongelmaton suhde polttoaineelle on 42-50% rypsiöljyä ja loput dieseliä ja pahimpien pakkasten aikaan 10% rypsiöljyä käynnistysongelmien välttämiseksi. Kun moottori on lämmennyt, on periaatteessa mahdollisuus käyttää 100% rypsiöljyä. Muun muassa saksalainen Elsbett valmistaa muunnossarjoja, joiden kaksoistankkimenetelmällä ja esilämmittimellä auto voidaan käynnistää dieselillä ja sen lämmettyä vaihtaa katkaisimesta käyttämään rypsiöljyä.

## [muokkaa] Biodiesel Suomessa

Biopolttoainetilanne on jatkuvassa muutostilassa ja useat Euroopan maat ovat jo tehneet biokomponentteja suosivia veroporrastuksia. Suomessa näin ei vielä ole tehty ja biotuotteiden markkinat ovat tällä hetkellä maamme rajojen ulkopuolella. Neste Oil keskittyy omaan tekniikkaan perustuvaan biodieseliin, joka on heidän mukaansa huomattavasti parempaa, kuin aiemmat RME (rypsimetyyliesteri) -tuotteet. Nesteen diesel valmistetaan hydraamalla kasviöljy (joka on esteri) suoraan hiilivedyksi korkeassa lämpötilassa. Neste Oil aloittaa tuotannon vuonna 2007 kapasiteetilla 170 000 tonnia vuodessa Porvoon jalostamolla. Vuoden 2008 lopulla Nesteellä valmistuu Porvooseen toinen saman kokoinen laitos. Lisäksi Neste on solminut aiesopimuksen ranskalaisen Total-öljy-yhtiön kanssa biodiesellaitoksen rakentamisesta jollekin Totalin jalostamolle vuodeksi 2008. Tarkoituksena on lisätä yhtiön osuutta kasvavassa biopolttoaineliiketoiminnassa samanlaisten yhteisyritysten kautta. Valtiovallan käsissä on myös se, milloin myös biotuotteiden osuus Suomen liikenteessä lisääntyy.

Koska biodieselin CN-nimikenumero on 3824, eikä se ole mineraaliöljy eikä hiilivety, on biodieselin käyttö lämmityksessä sekä konekäytössä valmisteverovapaata. Lämmityskäytössä sekä konekäytössä ei biodieseliä tarvitse värjätä eikä merkata, eikä sitä myöskään tarvitse ilmoittaa tullin valmisteverotukseen. Valmistajan ei myöskään tarvitse ilmoittautua rekisteröimättömäksi elinkeinonharjoittajaksi. Ajoneuvokäytössä biodiesel kuuluu lain mukaan korkeasti rikkiä sisältäviin diesellaatuihin (vaikka se ei sisällä rikkiä), koska se ei kuulu luokkaan 2710.

## [muokkaa] Biodieselin valmistaminen

Biodieselin valmistamiseen ei tarvita laboratoriotason tarvikkeita tai välineitä. Tarvittavat välineet ovat yleisesti kotitalouksista löytyviä keittiövälineitä. Huom! Näitä välineitä ei saa biodieselin valmistamisen jälkeen käyttää missään nimessä ruoka-aineiden läheisyydessä eikä ruoan valmistuksessa johtuen lipeän ja metanolin myrkyllisyydestä. Biodieseliä voi valmistaa myös etanolista, joka kuitenkin on metanolia kalliimpaa.

### [muokkaa] Turvallisuus

- Hengityssuojain - Kumihansikkaat - suojalasit - virtaavaa lämmintä vettä ja pH-arvoltaan mahdollisimman neutraalia saippuaa

Huom! Metanoli on erittäin myrkyllinen polttoaine, joka aiheuttaa pieninäkin annoksina sokeuden ja kuoleman. Vaikuttaa myös hengityselimien kautta voimakkaasti. Lipeä syövyttää ihoa erittäin voimakkaasti ja voi aiheuttaa vakavia kudosvaurioita ilman että käyttäjä huomaa. Aineiden ihokosketuksesta on syytä huuhdella alue välittömästi lämpimällä vedellä ja neutraloida mahdolliset alkavatkin vauriot neutraalilla saippualla.

### [muokkaa] Tarvikeaineet

- Metanolia on saatavilla joiltakin huoltoasemilta ja rc-ajoneuvoja myyvistä liikkeistä
- Lipeää, natriumhydroksidia, on saatavilla apteekeista
- Rypsiöljyä saa päivittäistavarakaupoista

Rypsiöljy-metanoliesterin valmistus on transesterifikaatio eli esterinvaihtoprosessi. Prosessissa rasvojen glyseroliosa vaihdetaan lipeän avulla metanoliin, jolloin syntyy rasvahappojen metyyliestereitä.

Yksinkertaisimmillaan tarvitaan mielellään yli 90% metanolia, lipeää (natriumhydroksidia) ja esimerkiksi rypsiöljyä. Myös käytetty rasvakeitinöljy käy tietyin varauksin. Metanolista ja lipeästä sekoitetaan metanolilipeää. Tämä seos on hengenvaarallinen, johtuen lipeän vaikutuksesta ihoon ja metanolin myrkyllisyydestä. Suojakäsineet, hengityssuojain ja suojalasit ovat myös suositeltavia, jos itsevalmistamiseen päädytään. Astioiksi metanolin ja lipeän käsittelemiseen suositellaan lasisia astioita.

Biodiesellitran valmistamiseen kuluu 3,5g lipeää, 200ml metanolia ja 1 litra rypsiöljyä. Lipeä sekoitetaan huolella metanoliin. Johtuen kemiallisesta reaktiosta lipeän kanssa, astia voi kuumentua paikoin voimakkaasti. Sekoita seos huolella siten, että lipeän kiteitä ei ole havaittavissa astiassa.

Tämän jälkeen sekoita voimakkaasti ja kaada rypsiöljy metanolilipeään. Jatka sekoittamista noin. 20min ajan. Anna seoksen laskeutua ja noin. 45-75 minuutin kuluttua näkyvissä on kaksi kerrosta. Alempi on rypsissä ollutta glyserolia ja ylempi biodieseliä. Glyserolia voidaan edelleen ottaa talteen.

### [muokkaa] Peseminen ja suodattaminen

Näin valmistettu biodiesel ei ole suoraan valmista polttoainetta vaan vaatii vielä pesemisen ja suodatinkäsittelyn. Monet jättävät pesemisen väliin, mutta tällöin metanolissa ollut lipeä pääsee polttoainejärjestelmään.

Peseminen tapahtuu tarpeeksi isossa astiassa, jonne laitetaan vettä. Tämän jälkeen pumppu kierrättää astian pohjalle kasaantuvaa vettä oman suodattimen läpi ja työntää sen pisaroituneena takaisin astian yläosaan, josta se sataa biodieselin päälle. Näin ylimääräiset ainesosat ja lipeä laskeutuvat veden mukana pohjalle ja jäävät vedensuodattimeen. Suihkuna voidaan käyttää esimerkiksi kupariputkea, johon on porattu pieniä reikiä.

Suodatukseen on hyvä käyttää dieselmoottoreissakin käytettävää vedenerottajalla varustettua suodatinta. Näin polttoaineessa vielä jäljellä oleva vesi jää suodattimen vedenerottajaan ja esimerkiksi rypsin kuoret jäävät suodatinkankaaseen.

Mikäli metanolin sijasta prosessissa käytetään etanolia, prosessi on samanlainen. Rypsiöljy-etanoliesterin etuna rypsiöljy-metanoliesteriin on vähäisempi myrkyllisyys. Haittana on etanolin korkeampi hinta.

## [muokkaa] Katso myös

- Biodieselin valmistaminen

## [muokkaa] Aiheesta muualla

Soijapavuista valmistetulla biodieselillä kulkeva linja-auto.

- Ekolaiho valmistaa sinappidieseliä Pöytyällä Turun seudulla
- Vegoleum tekee XME-biodieseliä Karjaalla
- Limetti valmistaa biodieseliä ja valmistuslaitteita Elimäellä Kouvolan seudulla
- Neste Oil aloittaa biodieselin vientituotannon Porvoossa toukokuussa 2007[1]
- Alavuden öljynpuristamo
- Ekolaihon rypsiöljykokeilu vanhassa Mercedes-Benzissä
- Fortumin diesel
- Biodiesel.org
- Elsbett valmistaa muutossarjoja, joilla voi käyttää dieselautoja rypsiöljyllä
- Bionova Engineering tarjoaa biodieseliin liittyviä asiantuntijapalveluita
- Tietoa englanniksi 1
- Tietoa englanniksi 2
- Tietoa englanniksi 3

Haettu osoitteesta http://fi.wikipedia.org../../../b/i/o/Biodiesel.html

Luokka: Polttoaineet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Български
- Català
- Česky
- Deutsch
- Ελληνικά
- English
- Español
- Esperanto
- Français
- 한국어
- Italiano
- עברית
- Nederlands
- 日本語
- Norsk (bokmål)
- Polski
- Português
- Русский
- Српски / Srpski
- Svenska
- ไทย
- Tiếng Việt
- Türkçe
- 中文